Forex търговията (известна още и като „обмяна на валута“, „търговия с валута“ или „FX търговия“) представлява глобален пазар за обмен на валутата на една държава за валутата на друга държава. Тя служи като гръбнак на международната търговия и инвестициите: вносът и износът на стоки и услуги; финансовите операции на правителства, икономически институции или физически лица; глобалния туризъм и пътуванията – всички те изискват да се използва капитал под формата на размяна на една валута за определена сума от друга валута.
Когато търгувате CFD на Forex пазара, Вие всъщност спекулирате по отношение на ценовите промени в техния обменен курс. В двойката EUR/USD например стойността на едно евро (EUR) се определя в сравнение с американския долар (USD), а в двойката GBP/JPY стойността на една британска лира (GBP) се котира спрямо японската йена (JPY).
Ако смятате, че обменният курс ще нарасне, може да отворите позиция „Покупка“.
И обратно, ако смятате, че обменният курс ще спадне, можете да откриете позиция „Продажба“.